עמית (שם בדוי) נחשב תמיד לילד טוב, תלמיד חרוץ, ילד מחונך אבל גם קצת סגור וביישן. כמו רבים מבני גילו, בשעות הרבות שבהן היה ספון בחדרו כדי ללמוד, הוא שוטט באתרי פורנו. משום שאף אחד לא דיבר איתו וחינך אותו למיניות נכונה ובריאה, הפכו אתרי הפורנו עד מהרה לאורים ותומים שלו בכל מה שנוגע ליחסי מין עם בנות המין היפה.
שם הכיר נערה חמודה. שלושתם שתו לשוכרה ומצאו את עצמם בסוף הערב במיטה אחת, בביתו של החבר. חוסר הניסיון של עמית, החינוך המיני הלקוי, ואחוזי האלכוהול הגבוהים בדמו, הביאו לכך שהוא לא ממש ידע לקרוא את הבחורה שמולו, שלא הראתה כל עניין בסקס עם שני הנערים. עמית חיקה את מה שהכיר עד אז – דמות מסרט פורנו. וההמשך? ידוע. בבוקר הכול כבר נראה אחרת, ומשם הדרך הייתה קצרה לתחנת המשטרה, ולהרס טוטאלי של חייהם של שלושת הנערים – עמית, החבר והנערה הצעירה, וכמובן הסביבה הקרובה שלהם. עמית שנחשב עד אז ל"ילד טוב" נחשב כעת לעבריין מין וצפוי לעונש מאסר.
קטינים שנכלאים ממשיכים לסבול מהשלכות שליליות למשך שנים רבות. בכלא הם עוברים התעללויות קשות ומתמשכות, וגם לומדים דרכי פשיעה חדשות. הצלקות הנפשיות שנותרות בהם לאחר השהות בכלא, מקשות על שיקומם והשתלבותם בחברה.
אם מישהו היה טורח לחנך וללמד את עמית על מיניות בריאה ונכונה, רוב הסיכויים שחייו לא היו מתגלגלים כך. זוהי תוצאה של בורות ורשלנות של משרד החינוך.
חובה לקיים דיאלוג פתוח שבו יוכלו התלמידים להבין ולשאול על יחסי מין מוגנים ובריאים, מעשים מגונים, אונס, מה השפעה של סמים ואלכוהול על יחסי מין ועוד ועוד. משרד "החינוך", במקום להתעסק בזוטות כמו הרומן הספרותי של דורית רביניאן או השירים של מחמוד דרוויש, הגיע הזמן שתצדיקו את הקיום שלכם, תתייחסו בכבוד וברצינות לתלמידים ותחנכו אותם למיניות נכונה ובריאה, כדי ליצור חברה טובה יותר.